ซูจี เยือนญี่ปุ่นในรอบ 30 ปี ชาวพม่าแห่ต้อนรับเนืองแน่น
นางอองซานซูจี ผู้นำฝ่ายค้านของพม่า เดินทางถึงสนามบินนาริตะ ในกรุงโตเกียวของญี่ปุ่นแล้ว โดยมีชาวพม่าที่อาศัยอยู่ในญี่ปุ่นจำนวนมากมารอต้อนรับ แต่พวกเขาไม่มีโอกาสได้พบเธอ เนื่องจากออกไปทางประตูหลังระหว่างการเยือนญี่ปุ่น 6 วัน ซึ่งถือเป็นการเยือนครั้งแรกในรอบเกือบ 30 ปี นับตั้งแต่ นางอองซานซูจี เคยมาเป็นนักวิจัยที่มหาวิทยาลัยเกียวโตระหว่างปี 2528-2529 โดยคาดว่าเธอจะพบกับชาวพม่าบางส่วน ที่อาศัยอยู่ในญี่ปุ่นประมาณ 10000 คน นอกจากนี้เธอยังมีกำหนดเข้าพบนายชินโส อาเบะ นายกรัฐมนตรีญี่ปุ่น และนายฟูมิโอะ คิชิดะ รัฐมนตรีต่างประเทศด้วยขณะที่ผู้นำกลุ่มมุสลิมโรฮิงยา ที่อาศัยอยู่ในญี่ปุ่นประมาณ 200 คน ระบุว่า ทางกลุ่มไม่ได้รับอนุญาตให้เข้าร่วมต้อนรับนางอองซานซูจี แสดงให้เห็นถึงความตึงเครียดของปัญหา ระหว่างชาวพม่าและกลุ่มชาติพันธุ์โรฮิงยา
 นางอองซานซูจี ผู้นำฝ่ายค้านของพม่า เดินทางถึงกรุงโตเกียวของญี่ปุ่นแล้ว ซึ่งถือเป็นการเยือนญี่ปุ่นครั้งแรกในรอบเกือบ 30 ปี
ซูจี,นายกฯญี่ปุ่น,พม่า,โรฮิงยา